การรถไฟฯ นำขบวนรถไฟ KIHA 183 ให้บริการประชาชนในขบวนรถท่องเที่ยว เริ่มจำหน่ายตั๋วตั้งแต่วันที่ 22 เมษายนนี้เป็นต้นไป
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย เปิดเผยว่า เพื่อสนับสนุนการท่องเที่ยวภายในประเทศ ก่อให้เกิดการกระจายรายได้สู่ท้องถิ่น และสร้างความเข้มแข็งให้กับเศรษฐกิจฐานราก การรถไฟฯได้บูรณาการความร่วมมือ กับหน่วยงานพันธมิตร ภาครัฐ ภาคเอกชน ของจังหวัดต่างๆ จัดโปรแกรมท่องเที่ยวกับขบวนรถไฟ KIHA 183 โปรแกรมแบบไปเช้าเย็นกลับ และแบบพักค้างคืน เป็นประจำทุกหยุดวันเสาร์-อาทิตย์ ตลอดปี 2566 ในเส้นทางต่างๆ โดยแต่ละเดือนจะปรับรูปการท่องเที่ยวที่แตกต่างกันหลายรูปแบบ รองรับความต้องการของนักท่องเที่ยวทุกกลุ่ม เพื่อสัมผัสประสบการณ์ท่องเที่ยวทางรถไฟรูปแบบใหม่ ซึ่งถือเป็น ตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย ที่ต้องการให้การรถไฟฯ เข้าไปมีส่วนอย่างยั่งยืนสำหรับเดือนพฤษภาคมนี้ เอาใจนักท่องเที่ยวลุย จัด โปรแกรมท่องเที่ยวผจญภัยเหนือสายน้ำ โปรแกรม “ผจญภัย ครึกครื้น ผืนน้ำเพชรบุรี” เดินทางระหว่างวันที่ 6 - 7 พฤษภาคม 2566 รวม 2 วัน 1 คืน ราคา 3,999 บาทต่อคน วันที่ 20 – 21 พฤษภาคม 2566 จัด โปรแกรม “ชมดนตรีในสวน@กาญจนบุรี” ราคา 3,999 บาท และโปรแกรมไปเช้าเย็นกลับ “มหัศจรรย์แห่งสายน้ำ@แปดริ้ว ในวันที่ 27 และ 28 พฤษภาคม 2566 ราคา 1,499 บาทส่วนเดือนมิถุนายนนี้ เอาใจนักท่องเที่ยวสายอนุรักษ์สิ่งแวดล้อม จัดโปรแกรม Save The World กับ KIHA 183 ในวันที่ 4 มิถุนายน 2566 จัดโปรแกรม “ปลูกโกงกางที่บางปะกง” ราคา 1,499 บาท วันที่ 10 และ 11 มิถุนายน 2566 “เที่ยวเมืองสุพรรณ อนุรักษ์พันธุ์กล้วย” ราคา 1,499 บาท และ วันที่ 24 และ 25 มิถุนายน 2566 “ไปเมืองชล ปลูกป่าชายเลน@เสม็ด” ราคา 1,499 บาททั้งนี้การรถไฟฯ จะเริ่มจำหน่ายตั๋วโดยสารในวันที่ 22 เมษายน 2566 เวลา 08.30 น. เป็นต้นไป ซึ่งจำกัดจำนวน 200 ที่นั่งต่อทริป สามารถจองตั๋วล่วงหน้าก่อนวันเดินทางได้ไม่เกิน 30 วัน ซึ่งทุกโปรแกรมท่องเที่ยว การรถไฟฯจะให้บริการอาหารเช้าสไตล์ญี่ปุ่น “เบนโตะ” เครื่องดื่ม และของที่ระลึกสุดพิเศษกับนักท่องเที่ยวทุกคน และยภายในขบวนรถจะมีวิทยากรบรรยาย พร้อมด้วยเจ้าหน้าที่คอยให้บริการในระหว่างการเดินทาง